Татар мәктәбендә укучы балаларга

татар теленнән мәктәп олимпиадасы өчен **биремнәр**

5 нче сыйныф

**Үткәрү вакыты – 60 минут**

**Максималь балл – 33**

**I. Тестлардан дөрес җавапны билгеләгез.**

1. Бирелгән мәкальдәге калын сузык авазларның саны дөрес күрсәтелгән рәтне билгеләгез. **(2 балл)**

*Калган эшкә кар явар.* (Мәкаль)

а) 4;

ә) 5;

б) 6;

в) 7.

2. Бирелгән мәкальдәге иренләшкән сузык аваз кулланылган сүз дөрес күрсәтелгән рәтне билгеләгез. **(2 балл)**

*Тамчы, кечкенә булса да, таш тишә.* (Мәкаль)

а) *тамчы*;

ә) *кечкенә*;

б) булса;

в) тишә.

3. Баш хәрефтән языла алмый торган хәрефләр дөрес күрсәтелгән рәтне билгеләгез. **(2 балл)**

а) я, Һ, ә;

ә) җ, ү, ө;

б) ъ, ь, ң;

в) н, м, л;

4. Бирелгән сүзләрнең ясалыш ягыннан төре дөрес күрсәтелгән рәтне билгеләгез. **(2 балл)**

***Өчпочмак, билбау, көньяк***

а) тамыр;

ә) кушма;

б) тезмә;

в) парлы.

5. Бирелгән сүзләрнең төре дөрес күрсәтелгән рәтне билгеләгез. **(2 балл)**

***Космонавт, планшет, хоккей, стадион***

а) алынма сүзләр;

ә) искергән сүзләр;

б) яңа сүзләр;

в) антонимнар.

6. Чыгыш килешенең сораулары дөрес күрсәтелгән рәтне билгеләгез. **(2 балл)**

а) кемнең? нәрсәнең?

ә) кемгә? нәрсәгә? кая?

б) кемнән? нәрсәдән? каян? кайдан?

в) кемдә? нәрсәдә? кайда? кайчан?

7. Җөмләдәге калын хәрефләр белән бирелгән сүзнең төре дөрес күрсәтелгән рәтне билгеләгез. **(2 балл)**

***Ике*** *куян кусаң, берсен дә тотмассың.* (Мәкаль)

а) исем;

ә) алмашлык;

б) фигыль;

в) сан.

8. Тиңдәш кисәкләр кулланылган җөмлә дөрес күрсәтелгән рәтне билгеләгез. **(2 балл)**

а) *Әби бәлеш пешерә.*

ә) *Әби бәлеш һәм өчпочмак пешерә.*

б) *Әби дә китап укый, бабай да китап укый.*

в) *Мин бәлеш ашыйм.*

**II. Теоретик бирем.**

Сыйфат сүз төркеме турында белгәннәрегезне языгыз. Фикерегезне мисаллар ярдәмендә аңлатыгыз. **(5 балл)**

**III. Гамәли-иҗади бирем.**

1. Табышмакның төшеп калган хәрефләрен куеп, күчереп языгыз. **(3 балл)**

*Җ****...****й шакылдый бу чүкеч,*

*К****...****ш шакылдый бу чүкеч,*

*Ничек ч****...****дый бу чүкеч?*

2. Җавабын табыгыз. **(1 балл)**

3. ***Шакылдый*** сүзенең тамырын билгеләгез. **(2 балл)**

4. ***Җәйге каникул*** турында 8-10 җөмләдән торган кечкенә генә хикәя уйлап языгыз. **(6 балл)**