Татар мәктәбендә укучы балаларга

татар теленнән мәктәп олимпиадасы өчен **биремнәр**

7 нче сыйныф

**Үткәрүвакыты – 90 минут**

**Максималь балл – 37**

**I. Тестлардан дөрес җавапны билгеләгез.**

1. Татар алфавитындагы 10 нчы хәреф дөрес күрсәтелгән рәтне билгеләгез. **(2 балл)**

а) Е;

ә) Ж;

б) Җ;

в) З.

2. Мәкальдәге калын хәрефләр белән бирелгән сүздәге аваз үзгәреше дөрес күрсәтелгән рәтне билгеләгез. **(2 балл)**

*Ашыккан су* ***диңгезгә*** *җитмәс.* (Мәкаль)

а) борын ассимиляциясе;

ә) ирен ассимиляциясе;

б) тел арты ассимиляциясе;

в) яңгыраулыкта охшашлану.

3. Җөмләдәге ТСТ (тартык+сузык+тартык) иҗек калыбының саны дөрес күрсәтелгән рәтне билгеләгез. **(2 балл)**

*Җәен йоклама, кышын өлгерерсең.* (Мәкаль)

а) 3;

ә) 4;

б) 5;

в) 6.

4. Бирелгән фразеологик әйтелмәнең мәгънәсе дөрес аңлатылган рәтне билгеләгез. **(2 балл)**

***Йокы капчыгы.***

а) күп әйбер салынган капчык;

ә) буш капчык;

б) йокы яратмаучы;

в) йокы яратучы.

5. Парлы сүз дөрес күрсәтелгән рәтне билгеләгез. **(2 балл)**

**а) *әти-әни*;**

ә) *карабодай*;

б) *авылдаш*;

в) *дәфтәр*.

6. Артыклык дәрәҗәсендәге сыйфат дөрес күрсәтелгән рәтне билгеләгез. **(2 балл)**

а) *кызыл;*

ә) *кызылрак;*

б) *кып-кызыл;*

в) *кызгылт.*

7. Җөмләдәге калын хәрефләр белән бирелгән сүзләрнең кайсы сүз төркеменә караганлыгы дөрес күрсәтелгән рәтне билгеләгез. **(2 балл)**

***Җәен*** *йоклама,* ***кышын*** *өлгерерсең.* (Мәкаль)

а) исемнәр;

ә) сыйфатлар;

б) рәвешләр;

в) алмашлыклар.

8. Боеру җөмләне билгеләгез. **(2 балл)**

а) *Тамчыдан күл җыела.*

в) *Сүздә мактанма, эштә мактан.*

ә) *Һәр нәрсәнең үз вакыты була.*

б) *Болытсыз яңгыр яумас.*

**II. Теоретик бирем.**

Сингармонизм законы турында белгәннәрегезне языгыз, фикерегезне мисаллар ярдәмендә дәлилләгез **(6 балл)**

**III. Гамәли-иҗади бирем.**

*Көзләр көзгә охшамаган,*

*Көзләр шундый кояшлы:*

*Августның кайнар кояшы*

*Уяткан алмагачны.* (Фәнис Яруллин)

1. ***Кояшлы*** сүзенә фонетик анализ ясагыз. **(3 балл)**

2. Басымы соңгы иҗеккә төшмәгән сүзләрнең астына сызыгыз. **(3 балл)**

3. ***Алмагачны*** сүзен мәгънәле кисәкләргә аерыгыз **(3 балл)**

4. ***Әбиләр чуагы*** белән бәйле фикерләрегезне 8-10 җөмләдән торган бәйләнешле текст итеп языгыз. **(6 балл)**